પોલીસ તંત્રમાં ચર્ચા મુજબ, મુકેશસિંહની હિમ્મત એટલી ખુલી ગઈ હતી કે તે મહિલા કોન્સ્ટેબલોની નોકરી ફાળવવામાં પણ ચંચૂપાત કરવા લાગ્યો હતો. કયા મહિલા કોન્સ્ટેબલને ટ્રાફિક પોઈન્ટ ઉપર નોકરી આપવી? કયા મહિલા કોન્સ્ટેબલને ઓફિસ ડ્યૂટી આપવી? ટ્રાફિક પોલીસ કર્મચારીઓમાં પણ ટોઈંગ વાન, અધિકારીની ગાડીમાં કોને નોકરી ફાળવવી તે બાબતમાં પણ મુકેશ ચંચૂપાત કરતો હતો. આ બધી બાબતો ઉપરી અધિકારીના ધ્યાન ઉપર આવતાં ‘વહીવટદાર’ પ્રથાને જડમૂળથી ખતમ કરવા કડક કાર્યવાહી કરાઈ છે.